На тэрыторыі Азярэцкага сельскага Савета — 23 вёскі. Некаторыя, як Кухты, Угляны, Дзмітрыўшчына, Пялеўшчына, Кісарэўшчына і іншыя, далёка ад цэнтра. Двор Залессе, напрыклад, за 15 кіламетраў. Насельніцтва ў гэтых вёсках старэе. Таму для тых, хто не можа ў нядзелю, 23 сакавіка, з’явіцца на выбарчы ўчастак, будзе магчымасць прагаласаваць дома. Для гэтага створаны 3 мабільныя групы, з членам выбарчай камісіі ў кожнай. Наладжаны падвоз людзей.